Dí SCHAFARZIK FERENC 



több oldal felöl tapasztalt jóindulat és hathatós anyagi segély képesíti 

 társulatunkat arra, hogy színvonalon megállbasson és tudományos, de 

 egyszersmind gyakorlati irányú és közhasznú működést kifejthessen. 



Áttérve társulatunk belső ügyeire, valamint olyan kívülesökre is, 

 amelyek társulatunkat közelebbről érintik vagy érdekelhetik, mindenek- 

 előtt felemlítem, hogy társulatunk a lefolyt évben is több oldalról meg- 

 tisztelő meghívásokban részesült. így meghívattunk a m a g y. 

 Orvosok és Természetvizsgálók múlt évi augusztus végén 

 tartott vándorgyűlésére Veszprémbe, amelyen én magam képviseltem a 

 társulatot, egyszersmind a szakülések egyikén a magyar nemes 

 opálok r ól előadást is tartván. A m. Földrajzi Társulat 

 pedig 40. jubiláris évében szeptemberben gyűjtötte egybe tagjait és 

 barátait a debreczeni vándorgyűlésen, amelynek megnyitásán a jelen- 

 voltakat társulatunk nevében személyesen üdvözöltem. 



Megvoltunk még híva augusztus végén a Bányászati és 

 Kohászati Egyesület nagybányai közgyűlésére, amelyet társu- 

 latunk nevében táviratilag üdvözöltem. 



II. 

 A mh. Földtani Társulat új 

 Barlangkutató szakosztálya. 



Örömmel jelenthetem, hogy a mh. Földtani Társulat Bar- 

 langkutató Bizottsága, mely immár három év óta fennáll, egyre 

 bokrosabb fejlődésnek indult. Az az élénk érdeklődés, amellyel első 

 sorban a mh. Földtani Társulat mint anyaegyesület, továbbá a magy. 

 Tud. Akadémia, a Közoktatásügyi- és Földmívelésügyi Minisztériumok, 

 valamint a művelt nagyközönség is e bizottság tudományos műkö- 

 dését kisérik, teljesen meg van okolva. A hazai barlangok rend- 

 szeres átkutatása, főleg azonban az ősember nyomozása körül már 

 eddig is elért sikerei immár számottevő pozíciót biztosítottak e bizott- 

 ságnak a hazai természettudományi egyesületek sorában. A hámori 

 Szeléta-barlang sokat vitatott remek paleolith kőeszközei, a 

 répáshutai Balla-barlang unikum paleolithos gyermekkoponyája, 

 a polgárdi mészkőbarlang gazdag pleisztocén faunája, a tatai 

 ember pleisztocén tűzhelye és egyéb nyomai stb. mindmegannyi 

 fontos adalékok hazánk pleisztocénjéhez, tehát a jelent megelőző kor 

 történetéhez, amik a szűkebb határokon túl is méltó feltűnést keltettek. 

 Pedig mindezek még csak a kezdő lépések, úgyszólván csak mintegy az 

 első próbavételek az eddig még érintetlenül elrejtőzködő tudományos 

 kincsekből, — úgy hogy ezek után bízvást még sok egyéb szép fel- 

 fedezésnek nézhetünk elébe. 



Nem csoda tehát, hogy ha ezen igen agilis bizottságunk már fenn- 

 állása harmadik évében szülmek kezdte érezni a neki kiszabott kereteket. 



